open-index/open-wikipedia-markdown huggingface dataset:
Omiflo

**Omfiflo** yɛ adwumakuo bi a Owura bi a ne din de Mshila Sio a ɔfiri Kenya ayɛ. Adwumakuo yi nam abɛɛfo kwan so sɔne nsufi anaa nsubɔne so wɔ ɔkwan a ɛnyɛ den so. Wɔmfa nnoɔma wɔde sɔne nsuo so, nnuro anaa ahoɔden foforɔ biara nka ho. Mmom, wɔyɛ no wɔ ɔkwan bi a ɛnyɛ den koraa so. Sɛdeɛ wɔayɛ no ne sɛ,  wɔaduadua mfifideɛ binom a ɛnyini wɔ nsuo mu, a ɛno na akɔyɛ biribi a ɛsɔne nsuo no so korɔgyenn.   

## Abakɔsɛm
Mshila Sio a ɔfiri Kenya na ɔhyɛɛ adwumakuo yi ase. Owura yi hyɛɛ adwumakuo no ase wɔ mfeɛ mpem mmienu ne dumienu awieeɛ rekɔ mfeɛ mpem mmienu ne dumiɛnsa no mu hɔ. Ɔnyaa saa adwuma yi ho adwene berɛ a ɔkɔsraa n'abusuafoɔ wɔ Spain. Ɔka sɛ, "Mekɔhyiaa nnipakuo binom a na wɔnam akwan sononko binom rekyerɛ sɛdeɛ yɛbɛsiesie nsuo ne nsufi na ɛkaa m'akoma pa ara." Berɛ a ɔfiri Spain bɛduruu Kenya no, ɔne nnipa a ɔhyiaa wɔn wɔ Spain no kɔɔ so ara dii nsawɔsoɔ maa n'adaeɛso no baa mu. 

## Sɛdeɛ ɔyɛɛ no
Deɛ ɛdi kan koraa no, wɔhwehwɛ afifideɛ bi a ɛfata dwumadie no pa ara na wɔde ayɛ adwuma. Mfifideɛ nketenkete binom a wɔahyɛda aduadua wɔ nsuo mu no tumi ma nsuo no nkwa mframa a wɔfrɛ no 'Oxygen' no. Wɔ yei sɛdeɛ ɛbɛyɛ a nkwa mframa a ɛwɔ nsu no mu no bɛdɔɔso. Bio, wɔsan de biribi a wɔfrɛ no 'phytofix' wɔ pɔtɔ kasa mu no yɛ adwuma na ɛ no na ɛboa ma afifideɛ akɛseɛ binom tumi tetɛ nsuo ani a ɛnkɔ aseɛ. Nsuo a wɔde di dwuma no bɛtumi ayɛ tadeɛ a nnipa ahyɛda ayɛ. Deɛ ɛtɔ so mmiɛnsa, wɔgyina ɛsu ahodoɔ a ɛda adi wɔ nsufi ho no so na wɔayɛ tadeɛ no. Deɛ nti a wɔyɛ no saa ne sɛ, ɛsono nneɛma wɔde di dwuma no mu biara su. Sɛ wɔyɛ tadeɛ foforɔ biara a, wɔbɛtumi de 'Omiflo phytofix' no bi ahyɛ mu.  

## Omiflo botaeɛ
Omiflo ahyɛda ayɛ wɔn dwumadie no wɔ akwan sononko binom so a ɛgyina nneɛma nketenkete binom so. Saa nneɛma yinom bi ne, nsufi korɔ wde reyɛ adwuma, sɛde wɔbɛtumi de nsuo a wɔasɔne so no adi dwuma, ne nneɛma binom a ɛyɛ fɛ wɔ dwumadie no ho. 

## Onipa a ɔde dwumadie yi baeɛ
**Mshila Sio** yɛ Kenyani a ɔsɔne nsufi so ma ɛbɛyɛ nsu pa.  N’adwuma no din de Omiflo a ɛwɔ Kenya ahenkuro Nairobi mu. Wɔwoo Mshila wɔ Kenya ɛnna ɔkɔɔ sukuu wɔ Australiaman mu wɔ afe 2012/2013 mu.  

## Beaeɛ a menyaa mmoa firiiɛ
Interlocking Stabilised Soil Blocks

Interlocking Stabilised Block yɛ blɔk a wɔ Africa Atɔe (East Africa)fam, no wɔde si dan yɛ ade a agye ntini paa yie. Anya nkɔanim wɔ  adansi mu wɔ Africa.
Benjamin Bonsu

**Benjamin Bonsu** ka adesuafoɔ a wɔyɛɛ Afidie a wɔde yɛ okyinsromma mu nhwɛhwɛmu a wɔfrɛ no Ghanasat-1, eyi ne berɛ a edin kan a ɔman Ghana de afidie firii asaase yi so kɔɔ okyinsromma no mu. Adesuafoɔ a na wɔka Owura Benjamin Bonsu ho ne Owura Ernest Matey ne Owura Joseph Quansah. Saa berɛ no na Owura Benjamin Bonsu reyɛ ne Ph.D. wɔ Mfidie a wɔde yɛ abɔde3 mu nhwehwɛmu. Na ɔkyerɛkyerɛni a wɔaben yie paa wɔ mfiedie a wɔde yɛ okyinsromma mu nhwɛhwɛmu, Professor Mengu Cho, na ɛhwɛ no so. 

## Nhomasua

Wɔ afe 2013, Benjamin nyaa abodin a edi kan wɔ 'Electronics and Communcation Engineering' firii suapɔn All Nations University a ewɔ ɔman Ghana. Wɔ afe 2016, onyaa abodin a ɛtɔ so mmienu wɔ 'Space Systems Engineering' firii suapɔn Kyushu Institute of Technology wɔ Japan na afei ɔyɛɛ ne Ph.D. toaa so wɔ suapɔn koro no ara mu. 

## Adwuma

Benjamin adi nnwuma ahoroɔ a agye din pii mu te sɛ CANSAT a wɔyɛɛ no afe 2013, 'Ground Station Project' wɔ afe 2014 na afei GhanaSat-1 a wɔdaa no adi 2017, Kitawonsa da ɛtɔ so nson. Nhwehwɛmu ahoroɔ a ɔreyɛ no fa kɛseɛ no ara fa  mfidie a ne bo nyɛ den na afie ɛho adwuma da fam a wɔde yɛ abodeɛ mu nhwɛhwɛmu. N'atirimpɔw kɛseɛ paa ne sɛ wɔde nneɛma soronko mmienu a woka si ani a ɔfa baako yɛ hye na ɔfa a aka nu yɛ nwunu berɛ a anyinam ahoɔden refa mu bɛyɛ adwuma wɔ mfidie a wɔde okyinsromma ahoroɔ so no mu. 

Benjamin Bonsu ka kuo ketewaa bi a ɛwɔ SGAC mu a wɔfrɛ no SSPG-SGAC ne SLPG-SGAC. Afei nso, Owura Benjamin ka kuo a emufoɔ firi aman ahoroɔ so a wɔyɛɛ HORYU-4 afidie a wɔde kyerɛɛ sɛnea ayinam ahoɔden ano den firi ase wɔ soro.

## Nea w'ayɛ

Owura Benjamin Bonsu dii kuo a ɛfiri Ghana nu anim de wɔn ho kɔkaa dwumadie a na edin a ɛda so ne Joint Global Multi-Nation Birds satellite a na suapɔn Kyushu Institute of Technology (KIT) , Japan, na na asɔ  adwumadie no asene. Na wɔyɛ dwumadie yi ma aman ahoroɔ a wontumi mfaa afiri biara nkɔɔ okyinsromma mu anaa nimdeɛ a wɔwɔ fa mfidie a ɛte saa ho sua. Aman ahoroɔ nnan na ɛde wɔn ho hyɛɛ dwumadie yi mu; Ghana, Mongolia, Nigeria ne Bangladesh. Hyɛ no nsow sɛ GhanaSat-1 ne okyinsromma mu nhwɛhwɛmu afiri a edin kan a ɔman Ghana atumi ayɛ. Suapɔn All Nations University na ɛfaa dwumadi no ho ka nyinaana eyi maa wɔbɛyɛɛ ankorankorɛ (private) suapɔn a edi kan a ɛde afidie akɔ onkyinsromma mu wɔ Africa.

## Beaɛ A Minyaa Mmoa Firiiɛ
Tunde Owolabi

**Tunde Owolabi** yɛ afrika ni a ɔfiri Nigeria. Ɔwoo no wɔ Lagos. Ɔyɛ nnwuma beberee na ɔsan nso wɔ nnwumakuo beberee a ɛyɛ ɔno ankasa dea.

## Ne ho asɛm
Tunde Owolabi yɛ Afrikani a ɔfiri Lagos a ɛwɔ Nigeria. Ɔsuaa mfonyinyɛ wɔ Okunini Abayomi Barber a ɔyɛ Nigeria Artist wɔ Lagos suapɔn mu, na ɔnyaa abɔdin krataa wɔ graphic design mu wɔ College of Technology. Ɔne nnwumakuo yi a ɛdidisoɔ yi adi dwuma: "Lines and colours" wɔ mfeɛ mpem mmienu ne mmiɛnsa mu (2003), "Inner thoughts" a ɛwɔ Nimbus African Art Center wɔ mfeɛ mpem mmienu ne nnan mu (2004), ɔsan ne mpɔtam nnwumakuo a ɛdidisoɔ yi nso dii dwuma: Guinness Group Exhibition wɔ mfeɛ mpem mmienu ne nnan mu (2004) ne dwumakuo God's of this age a ɛwɔ Didi Museum.

Ɔpaa ne dwumadie ho ntoma a ɛdi kan a ɛyɛ African Elegance wɔ Battersea Art Gallery, London wɔ mfeɛ mpem mmienu ne nkron (2009). Yɛbɛhunu ne nnwuma a wayɛ no wɔ Hungarian Embassy ne Nigerian Stock Exchange.

Aso Oke- The wooven beauty a na ɛno nso yɛ ne dwumadie a ɛtɔ so mmienu a ɔdaa no adi wɔ mfeɛ mpem mmienu ne du-nan (2014)

Tunde ne Neville Brody a wagye din wɔ dwomfoɔ adwuma mu ayɛ adwuma sɛ odwumfoɔ wɔ The Research Studio a ɛwɔ London.

Ɔyɛ obi a ɔpɛ coffee, n'ani gye aduane noa ho; ɔpɛ akwantuo na afei nso ɔyɛ obi a mmerɛ biara no ɔda nnoɔma foforɔ adi. Ɔyɛ obi a ɔwɔ adom akyɛdeɛ beberee ebi ne: mfoni twa, ɔdwomfoɔ.

Tunde Owolabi paa Ethnik dwumakuo wɔ Kotonimaa da a ɛtɔ so aduonu nkron wɔ mfeɛ mpem mmienu ne du-nsia(2016) mu wɔ Araba's Café, Victoria Island, Lagos a ɛwɔ Nigeria. Seisei ɔte Lagos na ɛhɔ ara na ɔyɛ n'adwuma na ne studio no nso ɛhɔ ara na ɛwɔ.

## Abrabɔ ahyease ne nwomasua
Ɔnyaa adantamu abodin krataa wɔ University of Arts, London wɔ mfeɛ mpem mmienu ne nwɔtwe de kɔsi mfeɛ mpem mmienu ne nkron (2008-2009).

Ɔsan nyaa abodin krataa wɔ Yaba College of Technology.

## Adwumasɛm
 

Ɔyɛ obi a ɔtwa mfoni.

Ɔyɛ odwomfoɔ

Ɔyɛ obi a ɔde ne nsa nwene adeɛ (artist).

## Nnoɔma a w'ayɛ
Ɔde Nigeria ntoma bi a wɔfrɛ no Aso Oke yɛ nnoɔma bi te sɛ: baage, ntaade ne mpaboa. Ɔwɔ studio a ɔdi ne dwuma a w'ato ne din Tunde Owolabi Studio. 

## Beae a menyaa mmoa firii
1. https://web.archive.org/web/20210919233449/http://tundeowolabistudios.com/new/?page_id=545

2. https://web.archive.org/web/20220626163330/https://www.ethnik.com.ng/about-us/
Majik Water

Majik Water yɛ adwuma a Kenyani Beth Koigi ahyehyɛ. Ɔhyehyɛɛ saa adwuma esiane sɛnea nsu ho yɛ den wɔ sukuupɔn.
Empress Gifty

**Empress Gifty**(a ɛnkane wɔfrɛ no Empress Gifty Osei) yɛ Ghana nnwomtoni ne obi a ɔpɛ ahosiesie. Ɔyɛ Obiba ɔdiikan too Nyame nnwom wɔ Ghana a ɔnyaa nnipa ɔpepepe baako wɔ abɛɛfo ntentan a wɔfrɛ no Instagram so.

## Abrabɔ ahyɛaseɛ ne nnwomasua

￼Oppong ne Annan abusua mu na wɔwoo Empress a na wɔn mmienu firi mfimfini mantam ne atɔeɛ mantam wɔ Ghana.Ɔhyɛɛ ne mmɔtafowa sukuu wɔ Mantey Din mmɔtafowa sukuu ne Oninku ntoasoɔ sukuu a ne nyinaa wɔ Tema. Ɔtoaa so kɔɔ fahyen sukuu wɔ Tema ɛna ɔwieɛ no, ɔbui ɔno ara fahyen sukuu wɔ Tema a ɔkyerɛɛ mmɔfra adeɛ wɔ ntaadehyɛ ne abrabɔ mu.

## Nnwom adwuma
Empress Gifty ne Opanka ne Zaza a wɔn wɔ South Africa bɔmm hyɛɛ adwuma.Ɔwɔ nnwom a agye din bi te sɛ Aseda, Fɛfɛɛfɛ, Ɛpikyɛ, Adansedie,Adom, Jesus over do, Jesus be too much, Odiyompo ne Ɛyɛ woa.

Wɔ mfeɛ mpem ne du nnwɔtwe wiase nyinaa Nyame nnwom abasobɔdeɛ mu no wɔbɔɔ no abaso maa no afe no mu nyinaa nnomtonii abasobɔdeɛ. Wɔ mfeɛ mpem mmienu ne du nkron mu no ɔno na ɔdii wɔn a wɔyi wɔn wɔ nwomtoɔ mu wɔ Maranatha Global som nwom abasobɔdeɛ mu wɔ Kenya.

Ɔnyaa VGMA nyame nwom afe no mu nyinaa abasobɔdeɛ ne albɔn wɔ mfeɛ mpem mmienu ne du mmienu ɛna ɔsane nyaa 4syte Nyame nnwom mfonin wɔ afe no mu nyinaa wɔ mfeɛ mpem mmienu ne aduonu baako.

Ɔno na  ɛnam no so ma  Resurrection Effect Concert ba kasamfoni so afe biara.

## N'abrabɔ ankasa
Waware Ghana amanyɔni, Hopeson Adorye  a wɔwɔ mma mmienu.

## Nnwom ahodoɔ
*Aseda* - (mfeɛ mpem mmienu ne nson (2007)

*Feefeefe* -(mfeɛ mpem mmienu ne du mmienu ( 2012)

*Jesús be too much* - (mfeɛ mpem mmienu ne du nan(2014)

*Ebenezar* -(wɔ mfeɛ mpem mmienu ne du nson ( 2017)

*Jesus over do* - (mfeɛ mpem mmienu ne aduonu (2020)

*Odiyompo* -(mfeɛ mpem mmienu ne aduonu baako ( 2021)

*Eye woaa* - (wɔ mfeɛ mpem mmienu ne aduonu baako (2021)

## Abasobɔdeɛ ne ɛyie

## Ntotoho
Leti Arts

**Leti Arts** yɛ Ghana adwumakuw a ɛhyehyɛ video games. Ghanani Eyram Tawia ne Kenyani Wesley Kirinya na woboom de adwumakuw yi sii hɔ.

## Sɛnea wɔde sii hɔ
Wɔde Leti Arts sii hɔ wɔ afe 2009 mu. Ghanani Eyram Tawia ne Kenyani Wesley Kirinya de saa adwuma yi sii hɔ sɛ wɔde bɛboa ma abibiman mu anansesɛm akɔ anim. Na wɔyɛ saa denam comics ne video games a wɔhyehyɛ so. Adwumakuw yi wɔ Madina - Accra, Ghana. Video games ne comics a wɔhyehyɛ no bi wɔ hɔ a wotimtim wɔ nhoma mu ne afei wɔ Android mfideɛ so. Kan no na wɔfrɛ adwumakuw no Leti Games Ghana Ltd nanso wɔsesaa edin no kɔɔ Leti Arts wɔ afe 2013 mu.

## Wɔn a wɔka adwumakuw no ho
Eyram Tawia - Ɔyɛ Ghanani. Ɔka ho bi na wɔde adwuma no sii hɔ. Ɔsan yɛ adwuma no mu CEO(Chief Eɔecutive Officer)

Wesley Kirinya - Ɔyɛ Kenyani. Ɔka ho bi na wɔde adwuma ni sii hɔ. Ɔsan yɛ adwuma no CTO(Chief Technical Officer)

Jake Manion - Ɔyɛ adwuma no mu Chief Creative Officer

Kwadwo Frimpong - Ɔyɛ adwuma no mu Creative Director.

## Beae a minyaa mmoa fii
Bintou Keita

**Bintou Keita** (wɔwoo no wɔ afe apem ahankron ne aduonum nnwɔtwe) yɛ obi a ɔwɔ United Nations a ɔnyaa ne diplomat firii Guinea. Ɔyɛ obi a wako adare wɔ sɛdeɛ yɛsi siesie ntawantawa a ɛwɔ nnipa ntam. Firi ɔpɛpɔn bosome wɔ mfeɛ mpem mmienu ne aduonu baako mu no, wayɛ ɔtwerɛtwerɛfoɔ ama UN  ntamgyinafoɔ wɔ Democratic Republic of the Congo.

## Abrabɔ ahyɛaseɛ ne nnwomasua
Wɔwoooo Keita wɔ Guinea wɔ afe apem ahankron ne aduonum nnwɔtwe. ￼Ɔnyaa degree wɔ Social Economy adesua mu firii University of Paris. Ɔkɔɔ Paris Suapɔn IX kɔnyaa ne Masters degree wɔ Business Administration ne Management mu.

## Nnwuma

Ɔhyɛɛ aseɛ yɛɛ adwuma maa United Nations wɔ afe apem ahankron ne aduowɔtwe nkron mu. Wɔ mfeɛ mpem mmienu ne du nwɔtwe mu no ɔgyae n'adwuma a na ɔyɛ sɛ Joint Special Envoy abɛdiakyire ma (African Union-United Nations Hubrid Operation in Darfur(UNAMID). Ne dwumadie dada a na ɔyɛ no Anita Kiki Gbeho na ɛbɛtoaa so.

Wɔ mfeɛ mpem mmienu ne du nkron mu no, Keita bɛyɛɛ ɔtwerɛtwerɛfoɔ abɛdiakyire maa abibiman.  Wɔ ne nkitahodie bi mu no ɔkaa sɛ ɔpɛ sɛ ɔboa ma mmaa dɔɔso wɔ asraadɔmkuo mu. Ne papa wɔ asraadɔmkuo nom a ɔhyɛɛ ne nkuran sɛ ɔmmɛka ho. Seisei ɔrehwɛ asraafoɔ a wɔde wɔn ho ahyɛ saa adwuma nom wɔ abibirem ɛna wahunu sɛ baabi wɔ hɔ a mmaa anaa mmaa ne mmarima a yaka wɔn abom bɛtumi ayɛ adwuma a ɛbɛtumi ama mmarima nkoa adi ntwo. Ɛnkane no na mmaa nkoa yɛ ɔha mu nkyekyɛmu num wɔ asraafoɔ mu.

  Wɔ ɔpɛpɔn bosome wɔ mfeɛ mpem mmienu ne aduonu baako mu no,wɔyii no sɛ ɔmmɛdi United Nations Organization Stabilization Mission a ɛwɔ Democratic Republic of the Congo MONUSCO so na ɔnsane nyɛ twerɛtwerɛfoɔ mma UN ntamgyinafoɔ wɔ Democratic Republic of the Congo. Ɔdii nkunim wɔ Algeria UN Leila Zerrougui mu. Wɔ Oforisuo bosome mu no ɔde nsɛm kɔmaa mpaninfoɔ no. Berɛ a ɔregye atom sɛ nnipa wɔ ho akwannya sɛ ɔbɛka biribi afa MONUSCO ho no, ɔhunuu sɛ nsɛm no bi nyɛ koraa. Ɔtwerɛɛ sɛ "wahunu sɛ nkitahodie a ɛda United Nations ne Democratic Republic of the Congo mu no ano yɛ den na ɛmu trɛ a wahunu no baabi".

## Beaɛ a menyaa mmoa firiiɛ
Marietta Brew Appiah-Oppong

**Marietta Brew Appiah-Oppong**( wɔwoo no wɔ Tema) yɛ Ghanani baa a ɔyɛ legal practitioner ne ɛnkane Ghana Aban Lɔya ne Ghana ɔsoafoɔ a ɔhwɛ atɛntenenee so. Ɔmanpanin Mahama na ɔyii no wɔ mfeɛ mpem mmienu ne du mmiɛnsa mu. Ɔno ne ɔbaa a ɛtɔ so mmienu a wakuraa saa diberɛ no wɔ ɔman yi mu, nea ɔdikan no ne Owurayere Betty Mould-Iddrisu. Ne berɛ a ɔdii no sɛ Ghana Aban Lɔya no kɔɔ awieeɛ wɔ ɔpɛpɔn bosome da a ɛtɔ so nsia wɔ mfeɛ mpem mmienu ne du nson mu. Wɔyii no sɛ ɔmmɛsom Arbitration Kɔɔto wɔ International Chamber of Commerce firi Kitawonsa bosome da a ɛdikan wɔ mfeɛ mpem mmienu ne du nnwɔtwe mu bɛyɛ mfeɛ mmiɛnsa. Ɔyɛ animuonyamfoɔ kuoba wɔ Council a ɛwɔ Ghana Association of Restructuring and Insolvency Advisors (GARIA).

## Nnwomasua
Marieta hyɛɛ ne nnwomasua ase wɔ Tema Parents Association sukuu. Ɔkɔɔ ne ntoasoɔ sukuu wɔ St Roses sukuu (Akwatia) ɛhɔ na ɔtenaa nyaa ne Ordinary Level Certificate (O Level) ne Advanced Level Certificate (A Level). Ɔnyaa ne Bakyela wɔ mmara mu degree wɔ University of Ghana, Legon ne Okunini nkrataa a ɔde bɛyɛ mmara adwuma firii Ghana School of Law,(Makola). Ɛno akyire no na ɔkɔɔ Institute of Social studies,Hague a ɛwɔ Netherlands, kɔpɛɛ post Graduate degree.

## Nnwuma
Marietta abɛyɛ obi a ɔyɛ mmaranimnii bɛyɛ mfeɛ aduonu ni a ɔhyɛɛ saa adwuma no ase wɔ Fugar ne Co. Law firm. Ɔsane kɔyɛɛ panin wɔ wɔ Litthur Brew ne Co Law firm. Ɔyɛ onimuonyamfoɔ a ɔka Council wɔ Ghana Association of Restructuring and Insolvency Advisors (GARIA).

## Amanyɔsɛm
Na ɔka Ghana@50 Commission nhwehwɛmu no ho ne ekuoba wɔ Volta River Authority(VRA) mu a ɛnkane Manpanin John Atta-Mills a wanya ne baabi kɔ ma ɔyii no wɔ mfeɛ mpem mmienu ne nkron mu. Ɛnkane Manpanin John Dramani Mahama yii Marietta Brew Appiadu-Oppong￼ sɛ Aban Laya ma Ghana ne Ghana ɔsoafoɔ a ɔhwɛ atɛntenenee so firi ɔgyefoɔ bosome wɔ mfeɛ mpem mmienu ne du mmiɛnsa dekɔ ɔpɛpɔn bosome da a ɛdikan wɔ mfeɛ mpem mmienu ne du nson mu.

## International Chamber of Commerce
Wɔ Ayɛwohomummɔ bosome wɔ mfeɛ mpem mmienu ne du nwɔtwe mu no, wɔyii no sɛ ɔnsom mfeɛ mmiɛnsa wɔ amanɔne beaɛ a wɔhwehwɛ kɔɔto nsɛm mu bɛyɛ mfeɛ mmiɛnsa a ɛhyɛ aseɛ wɔ Kitawonsa bosome da a ɛdikan wɔ mfeɛ mpem mmienu ne du nnwɔtwe mu dekɔ Ayɛwohomummɔ bosome da a ɛtɔ so aduasa wɔ mfeɛ mpem mmienu ne aduonu baako mu. Berɛ a wɔyɛ wɔn adwene sɛ wɔbɛfa no no hyɛɛ aseɛ wɔ Ayɛwohomummɔ bosome da a ɛtɔ so aduonu baako wɔ mfeɛ mpem mmienu ne du nnwɔtwe, wɔ ICC world Council nhyiamudie wɔ Paris.

## Beaɛ a menyaa mmoa firiiɛ
Mphethi Morojele

**Mphethi Morojele** yɛ South Afrikani a ɔyɛ adan ho mfonin. Ɔno na ɔda adwumakuo a wɔfrɛ wɔn "MMA Design Studio" ano, na ɔno ara nso ne adwuma no wura. Berɛ wɔhyɛɛ adwumakuo yi ase wɔ afe apem ahankron ne aduokron-num (1995) mu no, na edin a ɛda adwumakuo no so ne 'MMA Architects.' 

## N'abrabɔ ahyɛaseɛ ne ne sukuukorɔ
Wɔwoo Mpethi wɔ kuro bi a ɛwɔ South Afrika a wɔfrɛ no Lesotho mu Afe apem ahankron ne aduokron (1990) mu no, ɔgyee abodin a wɔfrɛ no Bachelor of Architecture firii Cape Town suapɔn no mu. Afe apem ahankron ne aduokron mmiɛnsa mu no, ɔtoaa n'adeusa so gyee abodin Master of Science in Architecture wɔ Barlett a ɔwɔ London Suapɔn a wɔfrɛ no University College of London no mu. 

## N'adwumasɛm
Ɔwiee n'adesua no, Mphethi kɔkyerɛɛ adeɛ wɔ sukuu a wɔde tete nnipa a wɔyɛ adan ho mfonin a ɛwɔ suapɔn a wɔfrɛ no University of Witwatersrand a ɛwɔ South Afrika ahenkuro Johannesburg mu.  Ɛsiane sɛ ne ɔnam Afrikafoɔ nimdeɛ ne wɔn amammerɛ so na ɛyɛ ne nnwuma nyinaa nti, wɔagye din wɔ Abibirem ha ne amanɔne nyinaa. Mfeɛ mpem mmienu ne dunan mu no, na ɔka baasonkuo a wɔyɛ abɔdeɛ mu nhwehwɛmu a wɔfrɛ wɔn International Union of  Architects (UIA) no fa a ɛwɔ Durban no ho. Ɔka nnipa a wɔhyehyɛɛ ekuo a wɔfrɛ no African Architecture Awards no ho.  Ɔno na adwumakuo a wɔfrɛ no MMA Design Studio a ɛwɔ South Afrka ahenkuro Johannesburg mu no yɛ ne dea. Wayɛ ɔtɛmmuafoɔ ama amanɔne akansie ahodoɔ pii binom te sɛ UIA, the European Union, the Holcim Awards (Africa and Middle East). 

## Nnwuma ahodoɔ
Mphethi adwumakuo no de wɔn ho ahyɛ nnwuma ahodoɔ a ɛfa adansie ho mfonin ahodoɔ ne nkuro akɛseɛ mu nnwuma ahodoɔ pii mu wɔ aman pii so wɔ Abibire mu ha. Saa nkuro ahodoɔ yi mu bi ne South Afrika, Lesotho, Mozambique, Uganda, Ethiopia, Botswana ne Burundi. Ɔno na ɔdii ɔman Faahodie Agodibea kɛseɛ a wɔka no pɔtɔ kasa mu sɛ 'Freedom Park' a ɛwɔ Pretoria no ho dwuma. Saa agodibea yi kɛseɛ bɛyɛ ahinanan aduonum mmienu (52 hɛkta).  Ɔno ara nso na ɔyɛɛ Faahodie Agodibea Adekoradan, nea wɔka no pɔtɔ kasa mu sɛ 'Freedom Park Musuem' no. Ɔno korɔ yi ara na ɔdii anim ma wɔsii ɛdan maa South Afrikafoɔ Aban asoeɛ a ɛwɔ Addis Ababa wɔ Ethiopia ne deɛ ɛwɔ Berlin wɔ Germany no.  Ɔno ara nso na ɔhwɛ maa wɔyɛɛ 'Westwood Way Private Residence' a ɛwɔ Johannesburg ne Parktown Girls High Science Centre no ho nnwuma nyinaa.

## Baabi a menyaa mmoa
Veronica Bekoe

**Veonica Bekoe** yɛ obi a ɔnyaa Abɔdeɛ mu nyansapɛ Biologist  firii Ghana.Nnipa dodoɔ noa nim no ɛnam sɛ ɔno na ɔyɛɛ de Veronica bucket  baa a ɛbɛte nyarewa a ɛtumi sae so*. *

## Nnwomasua
Veronica kɔɔ ntoasoɔ sukuu wɔ Aburi Girls. Ɛno akyire na ɔkɔɔ Kwame Nkrumah suapɔn a ɔnyaa ne abɔdeɛ mu nyansapɛ bakyela  wɔ Biological Science/Biology bɛyɛ afe apem ahankron ne aduosia nnwɔtwe ne afe apem ahankron ne aduoson mmienu ntam.

## Nnwuma
N'adwuma ba ɔyɛɛ no wɔ Ghana apomuden bea no mu trɛɛ firii afe apem ahankron ne aduoson mmienu dekɔ mfeɛ mpem mmienu ne nnwɔtwe, ɔyɛɛ adwuma wɔ aban apomuden bea ne labo a yɛhwehwɛmu fa nnipa ho,  ɔyɛɛ adwuma maa National AIDS/STI control program ɛna ɔko daree mu wɔ medical Laboratory Practice bɛboro mfeɛ aduasa.  Wako adare wɔ Labo ntotoiɛ mu, development of training manuals, nkyerɛkyerɛ nnipa adeɛ, ɔma nnipa kwan a wɔbɛfa so afiri nnipa ne nea ɛkeka ho.

## Nnoɔma a ɔyɛɛeɛ
Yɛnim Veronica sɛ ɔno na ɔyɛɛ Veronica bokiti. Wɔyɛɛ bokiti no sɛ yɛde bɛtu yareɛ a ɛbaa wone na worefe ase. Wɔ mfeɛ mpem mmienu ne aduonu mu no abibirem ne wiase afanaa de saa bokiti yi ko tia yadeɛ kodiawuo Kotoka birus(COVID-19) anaa SARS-COV-2.  Ɛnam sɛ ɔhunuu ɔhaw bi a na ɛwɔ beaɛ a ɔyɛ adwuma nti na ɛmaa no de saa  bokiti no baeɛ, ɔhunuu sɛ wɔnni adeɛ wɔde nsuo bɛgum ama no atene na wɔde ahohoro wɔ nsa na wɔde nsuo gu adeɛ mu desi hɔa wɔnhohoro wɔn nsa sɛ wɔyɛ adwuma wɔ ayaresabea a ɛyɛ hu ma wɔn apomuden ɛfiri sɛ na ɛwɔ sɛ obiara de saa nsuo no hohoro wɔn nsa kɔpem sɛ nsuo no bɛyɛ fii, ɔhunuu saa no ɔde bokiti bi a adeɛ wɔ ho a nsuo bɛfa mu a yɛde tɔn Hausa Koko a nnipa pii frɛ no Akwadaa gyae su a ɛna na seisei ɛyɛ Veronica bokiti a yɛnim no baabiara no.

## Abasobɔdeɛ
Owurayere Rebecca Akufo-Addo maa no abasobɔdeɛ wɔ ɛkwan a ɔfaa so de yɛɛ bokiti a yɛde nsuo gum ma no tene na yɛde samina  ka ho hohoro yɛ nsa de te yɛn ho firi yareɛ pii ho.

## Beaɛ a menyaa mmoa firiiɛ
Mary Spio

**Mary Spio** yɛ obi a ɔkora  hyɛn, tech innovator ne obi a ɔkura nnwuma pii. Ɔno ne CEEK Virtual Reality adwumawura ne ne Kɔfabaeɛ.

## Abrabɔ ahyɛaseɛ ne nnwomasua
Yɛtetee Spio wɔ Ghana. Ɔkɔɔ Holy Child ntoasoɔ sukuu a ɛwɔ Cape Coast. Ɔdii mfeɛ du nsia no ɔtu kɔtenaa Syracuse, New York a ɛwɔ US. Ɔkɔɔ Syracuse suapɔn a ɔnyaa abɔdeɛ mu nyansapɛ bakyela degree wɔ Electrical engineering wɔ afe apem ahankron ne aduokron nnwɔtwe. Ɛno akyire no ɔkɔsuaa Masters degree wɔ Electrical engineering ne computer Science mu firii Georgia Institute of Technology.

## Nnwuma
Spio somm wɔ U.S wiemhyɛnbea bɛyɛ mfeɛ nsia wideband ne obi a ɔsiesie satellite a yɛde di nkɔmmɔ. Aberɛ ɔsom wieɛ wɔ wiemhyɛnbea hɔ no ɔsane kɔɔ beaɛ a wɔde satellite di nkɔmmɔ ɛna ɔnya akwanya a ɔbɛsiesie ansan abui satellite akɔ beaɛ pii wɔ NASA dwumadie mu. Ɔbɛyɛɛ Boeing dwumakuo panin a ɔda satellite a yɛde di nkɔmmɔ wɔ hɔ ano.￼

**CEEK VR**

Wɔ mfeɛ mpem mmienu ne du num mu no, Spio kɔfaa CEEK Virtual Reality platform baeɛ, a seisei ɛyɛ beaɛ a yɛda biribi adi wɔ abɛɛfo ntentan so a ɛboa ma nnipa pii noa tumi nya wɔn akyidɔmfoɔ ne wɔn nya nkitahodie  wɔ Virtual Reality headsets so, gaming Consoles, kasanomaa, kasanomaa kɛseɛ so, dɛsktɔp, laptɔp ne kasamfoni so. CEEK VR platform no mu trɛ kɔɔ CEEK VR App ne CEEK wɛɛbsite.

## Ɔtwerɛfoɔ
Spio yɛ ɔtwerɛ nnwoma sane yɛ ɔtwerɛfoɔ ma it's Not Rocket Science: 7 Game-changing Traits for uncommon success, nnwoma bi a wɔdaa no adi maa amansan hunuuiɛ wɔ mfeɛ mpem mmienu ne du num, ne A song for Carmine, a love-romance novel. Ɔsane boa ma wɔtwerɛɛ chicken soup for the soul wɔ mmerɛ bi a atwam.

## Beaɛ a menyaa mmoa firiiɛ.
Afia Pokua

**Afia Pokua** (a nnipa dodoɔ noa frɛ no Vim Lady) yɛ Ghana nsɛntwerɛni ne obi a ɔdi Despite Media Group anim,di dwuma wɔ Peace kasafidie so,Okay kasafidie so Neat kasafidie so ne Hello kasafidie a ɛwɔ Kumase.

## Nnwomasua
Ɔkɔɔ ne ntoasoɔ sukuu wɔ Labone sukuu. Ɔsane kɔɔ Ghana Institute of Journalism ne Ghana Institute of Management and Public Administration ma bakyela degree wɔ mmara mu.

## Nnwuma
Ɔyɛ ɛnkane samufoɔ ma Adom kasafidie,a ɛyɛ Multimedia Group Limited. Bɛyɛ mfeɛ nson nie Afia yɛɛ sɛ ɔbɛgyae adwuma wɔ Multimedia ɛnam ntawantawa bi a ɔne nea ɔtoto nnoɔma wɔ Kasafidie hɔ nyaeɛ.

Wɔ ahinime bosome wɔ mfeɛ mpem mmienu ne du nkron mu no, ɔfirii Multimedia de ne ho kɔbɔɔ UTV, kasa mfonin a ɛyɛ Despite Media Group dea. Seisei Afia ne kyeame ma Egyaso Gyasi, kaseɛbɔ dwumadie bi a agyedin a woyɛ no wɔ Okay kasafidie so ɛfiri Ɛdwoada kɔpɛm Efiada bɛyɛ anwummerɛ nnɔnson ne nnɔnkron abɔ apae mu ntam. Ɔno na ɔsane yɛ kyeame ma UTV anɔpa dwumadie bi a yɛyno Adekye Nsoroma.

## Abasobɔdeɛ ne nkaeɛ
Kasafidie ne kasamfoni abasobɔdeɛ na ɔgyee nsɛntwerɛni baa a ɔdimu wɔ kasafidie so abasobɔdeɛ wɔ mfeɛ mpem mmienu ne du nkron ne mfeɛ mpem mmienu ne aduonu mu.

## N'abrabɔ ankasa
Wɔ Kɔtonimaa bosome wɔ mfeɛ mpem mmienu ne aduonu mu na Afia daa no adi a ɛdikan sɛ ɔwɔ babarima a ɔwɔ ne mmabunu mfie mu.

## Atuhoakyɛ adwuma
Wɔ mfeɛ mpem mmienu ne du nnwɔtwe mu no, ɔkɔfaa SugarDem Ministry baeɛ, a ɛyɛ ekuo bbi a ɛboa tene PepperDem asoeɛ a ɛboa ma mmaa ne mmarima nya nkitahodie soronko.

## Beaɛ a menyaa mmoa firiiɛ
Gloria Amon Nikoi

Na **Gloria Adwoa Amon Nokoi**, née Addae ( Ayɛwohomummɔ bosome da a ɛtɔ so nsia wɔ afe apem ahankron ne aduonu nso dekɔ obubuo bosome a ɛtɔ so du wɔ mfeɛ mpem mmienu ne du mu) yɛ Ghana diplomat a ɔsomm sɛ ɔsoafoɔ a ɔhwɛ amanɔne nsɛm so wɔ afe apem ahankron ne aduoson nkron wɔ Armed Force Revolutionary Council (AFRC) aban ase.  Ɔyɛ Ghanani baa a ɔdiikan kuraa saa diberɛ no

## Nnwuma
Ɔkɔɔ Achimota College. Na Nikoi yɛ Ɔtɛmmuafoɔ abɛdiakyire ma United Nations firi afe apem ahankron ne aduosia nkron dekɔ afe apem ahankron ne aduoson nan. Ɛno akyire no Gloria Nikoi yɛɛ adwuma sɛ Panin wɔ Ghana asoeɛ a ɔhwɛ amanɔne nsɛm so.

Asraafoɔ atuaten  wɔ Ayɛwohomummɔ bosome da a ɛtɔ so nan wɔ afe apem ahankron ne aduoson nkron akyire a ɛtoo  ban kunini a ɔda asraafoɔ ano no, wɔmaa no yɛɛ amanɔne soafoɔ bɛyɛ abosome nnan wɔ Armed Force Revolutionary Council (AFRC) wɔ Flight Lieutenant Jerry Rawlings  aban mu. Ɛkɔɔ awieeɛ ɛbɔ bosome da a ɛtɔ so aduonu nan wɔ afe apem ahankron ne aduoson nkron mu, Kwasafoman a ɛtɔ so mmiɛnsa wɔ Dr. Hilla Limann amanyɔkuo People's National party aban pɛn so.

Gloria Nikoi bɛyɛɛ kasamafoɔ maa erstwhile sikakorabea ma adansie, Ghana sikakorabea wɔ afe apem ahankron ne aduowɔtwe baako mu. Ɔsane nso yɛɛ ɔtenetenefoɔ maa African Development Sikakorabea (AfDB). Ɔbɛyɛɛ kasamafoɔ a ɔdikan ma council no wɔ Ghana Stock Exchange  wɔ berɛ a wɔdii no wɔ Obubuo bosome da a ɛtɔ so du mmienu wɔ afe apem ahankron ne aduokron.

## N'abrabɔ ankasa
Ɔwaree Amon Nikoi, ɛnkane aban man Ghana sikakorabea ne ɔsoafoɔ a ɔhwɛ sikasɛm so, a ɔne no nyaa mma mmiɛnsa.

## Owuo ne ayiyɔ
Ɔwuu owupa wɔ Washington, D.C wɔ Obubuo bosome da a ɛtɔ so du wɔ mfeɛ mpem mmienu ne du wɔ berɛ a wadi mfeɛ aduowɔtwe mmiɛnsa. Wɔyɛɛ n'ayie wɔ Nkran Ridge Asɔre, ɔhɔ na na ɔkɔ asɔre.

## Beaɛ a menyaa mmoa firiiɛ
Abena Amoah

**Abena Amoah** yɛ obaa a ɔwɔ Ghana a ɔdi sikakorabea anim ne sika afutuo anim. Wɔ Ayɛwohummumɔ bosome da a ɛtɔ so du num wɔ mfeɛ mpem mmienu ne aduonu mu no, wɔyii no sɛ ɔtenetenefoɔ abɛdiakyire ma Ghana Stock Exchange. Wɔ saa diberɛ no mu no Ms. Amoah asɛdeɛ ne sɛ ɔbɛhwɛ ama Exchange no dwumadie biara bɛkɔ tɔɔtee na wasane aboa ɔtenetenefoɔ wɔ adwuma no nhyehyɛeɛ ne kwan a wɔbɛfa ama no atumpɔn. Wɔ ne yie no mu no,na Abena ne chief Executive officer ma Baobab afotufoɔ, sikasɛm afotufoɔ adwumakuo bi a ɔde baeɛ. Amoah asom wɔ Wapic Insurance Limited (Ghana), Access Bank Limited (Ghana) ne African Women's Development Fund. Ɔgyee Newmont Gold Ghana abasobɔdeɛ wɔ National Youth Excellence abasobɔdeɛ wɔ mfeɛ mpem mmienu ne nsia mu. Ɛna wɔbɔɔ ne din sɛ ɔno na ɔda nso  mmaa ɔha mu a wɔyɛ nnwuma pii wɔ Ghana wɔ mfeɛ mpem mmienu ne du nsia.

## Nnwomasua
Abena Amoah wiee ne bakyila degree wɔ University of Ghana Business sukuu a ɔnyaa first class wɔ Administration mu. Ɔkɔɔ me ntoasoɔ sukuu wɔ St Roses sukuu wɔ ɔnimuonyamfoɔ Sister Solamen Ott ne Simon Zeta nsam a ɛwɔ German Dominican Nuns a ɛwɔ Akwatia, apueɛ mantam Ghana.

## Nnwuma
Amoah yɛɛ sɛ ɔbɛsi Baobab afotufoɔ aberɛ a ɔyɛɛ adwuma sɛ obi a ɔda Investment banking ne Sikasɛm nkyekyɛmu wɔ Renaissance ahenkuro a ɛwɔ Ghana mfeɛ bi a atwam no.  W'asom sɛ ɔtenetenefoɔ wɔ dwumakuo pii mu a ebi ne Ghana Stock Exchange, Ghana Venture Capital trust Fund, Pioneer Aluminium, Newworld Renaissance ahobanbɔ, Strategic African securities ne Ghana Securities Industry Association. Wɔ Ɔsanaa bosome da a ɛtɔ so du num wɔ mfeɛ mpem mmienu ne aduonu mu no, wɔyii no sɛ ɔtenetenefoɔ abɛdiakyire ma Ghana Stock Exchange.

## Nea wanya

* Ɔsomm sɛ ɔtenetenefoɔ maa Ghana Stock Exchange.
* Ɔsomm wɔ African Women's Development Fund dɔm ano sɛ ɔtenetenefoɔ ne kasamafoa sikasɛm kuo no.
* Na ɔyɛ aban wɔ Millennium Excellence abasobɔdeɛ wɔ mfeɛ mpem mmienu ne num.

## Beaɛ a menyaa mmoa firiiɛ.
Nikoletta Samonas

**Nikoletta Samonas** (wɔwoo no wɔ ɛbɔ bosome da a ɛtɔ so num wɔ afe apem ahankron ne aduowɔtwe num) yɛ Ghana sinitwani ne freelance model. Wɔnim no sɛ Nikki Samonas wɔ anigyedeɛ dwumakuo nom na ɔdii dwuma wɔ sini bi a agye din paa. Ɔkɔɔ sukuu wɔ Holy Child ntoasoɔ sukuu ne Kwame Nkrumah suapɔn.

## Nnwomasua
Samonas kɔɔ ne mmɔtafowa sukuu wɔ DEKS(ateneatene,adwuma pa, ahofama) sukuu wɔ Tema ɛna ɔtoaa so kɔɔ Holy Child ntoasoɔ sukuu a Ɔsuaa nsaano dwuma.

Ɛtoaso kɔɔ Kwame Nkrumah suapɔn na ɔnyaa bakyela wɔ Art mu wɔ Communication Design.

## Nnwuma
Ɔyɛɛ adwuma wɔ kasamfoni adwumayɛkuo pii mu a ebi ne CharterHouse, ɛhɔ na ɔyɛɛ Rythmz kyeame, Farm House dwumakuo, ɔyɛɛ kyeame maa African Movie Review show ne Breakfast Live, anɔpa dwumadie bi a ɔyɛ no wɔ TV Africa.

## Ntamgyinafoɔ adwuma
Nikki Samonas yɛ Ghana ni a ɔdiikan bɛyɛɛ ntamginafoɔ maa UNHCR Goodwill a Kwame Annom ka ho.

## Dwumadie a ɔyɛɛ mu Kyeame

* Host of 2019 Women's Choice Awards.
* Host of 2019 Golden Movie Awards Africa.
* Host of 2019 Glitz Style Awards.

## Sini a ɔtwaeɛ

* *Don Caritas*
* *Beyonce 1*
* *Beyonce 2*
* *War of Roses*
* *Desperate Measure*
* *Red Label*
* *Love and Bullets*
* *DNA Test*
* *Potato Potahto*
* *40 and Single*
* *V Republic*
* *The Will 1*
* *The Will 2*

## Abasobɔdeɛ ne Ɛyie.￼

## Animuonyamhyɛ
Wɔmaa no 3G abasobɔdeɛ de hyɛɛ no animuonyam wɔ New York wɔ mfeɛ mpem mmienu ne du nkron wɔ ntoboa a ɔde boa sini me anigyeɛ dwumakuo.

## Beaɛ a menyaa mmoa firiiɛ
Portia Arthur

**Portia Asare**(wɔwoo no ɔpɛpɔn bosome da a ɛtɔ so nson wɔ afe apem ahankron ne aduokron) yɛ Ghanani a ɔtwerɛ nnwoma sane ma nkaeɛbɔ. Ɔdaa ne nnwoma a yato ne din The Odds adi wɔ Kitawonsa bosome no mu wɔ afe mpem mmienu ne du nnwɔtwe mu. Ɔhyɛɛ nnwoma no ase wɔ ne mmɔfra berɛ mu, a ɛboa hyɛ mmabunu no nkuran ma wɔkan  wɔ berɛ a ɔde nnwoma boa wɔn wɔ wɔn nwomasua mu na ɔte akenkan kuo wɔ sukuu ne nsɔre ahodoɔ pii mu.

## Nnwomasua
Arthur wiee Kwame Nkrumah suapɔn na ɔkɔsuaa Publishing wɔ hɔ.

Ɔwɔ nnoɔma yi a ɛma no di mu wɔ baabiara.

## Nnwuma
Portia yɛ ɔtwerɛfoɔ ne nsɛntwerɛfoɔ.

## Abasobɔdeɛ ne nkaeɛ
Wɔyii Arthur sɛ ɔno ne obi a ɔnim ahosiesie wɔ afe no mu wɔ afe mpem mmienu ne du nkron Ghana lifestyle abasobɔdeɛ mu. Wɔsane yii no wɔ Makeup Blog wɔ afe no ara mu wɔ mfeɛ mpem mmienu ne du nkron Ghana Makeup abasobɔdeɛ mu wɔ ntoboa a ɔde boaa abrabɔ wɔ Pulse Ghana. Wɔ ɔpɛpɔn bosome da a ɛtɔ so aduasa baako wɔ mfeɛ mpem mmienu ne aduonu no, wɔgyee no tomm wɔ abɛɛfo ntentan Instagram ne Facebook.

## Beaɛ a menyaa mmoa firiiɛ
Gisèle Rabesahala

**Marie Gisèle Aimée Rabesahala** (wɔ woo no wɔ afe apem ahankron aduonu nkron, Kɔtɔnimaa bosome no mu [May 1929]  ɛna ɔwuiɛ wɔ afe mpem mmienu ne du-baako mu, Ayɛwohomummɔ bosome no da a ɛtɔ so aduonu nson – [27 June 2011]) na ɔyɛ Malagasy amanyɔni ɛna na ɔsane nso yɛ ɔbaa a na ɔyɛ activist a ɔno ne ɔbaa a ɔdi kan a ɔbɛyɛɛ ɔsoafoɔ wɔ Madagascar amanmuo mu berɛ a ɛdi kan koraa. ɔde ne ho kɔwuraa amannyɔsɛm mu wɔ berɛ a na wadi mfie du nson (17), a na ɔbɔ ntoa de ma amannyɔfoɔ a wɔdeda afiease, ɛna ɔnam so de bɛyɛɛ Madagascar man no mu ɔbaa a ɔdi kan a ɔbɛyɛɛ municipal councilor, ansa na ɔrebɛyɛ ɔbaa a ɔdi kan wɔ Malagasy a ɔno ankasa rete n'amannyɔkuo na wasane nso ayɛ amanyɔkuo no foroakaatufoɔ a ɔdi kan. Na ɔyɛ Marxist ni a na ɔwɔ atuhoakyɛ yie pa ara a na ɔka nnipa a wɔkabɔɔm tee communist Congress amannyɔkuo no a ɛnam so maa wɔnyaa faahodie de maa Madagascar man no, wɔgyee tumi no bɛdii ɔman no so wɔ afe apem ahankron aduoson num (1975) mu. wɔ afe  apem ahankron aduoson nson (1977) mu no, ɔbɛyɛɛ Madagascar soafoɔ a ɔdi kan a ɔyɛ ɔbaa, a na ne dwumadie titire ne deɛ yɛka no wɔ borɔfo kasa mu sɛ "promoting revolutionary art and culture", nanso ɔhweree n'adwuma wɔ afe 1991 mu berɛ a ne fa a ɔyɛ hɔ soafoɔ no wɔguu wɔn dwumadie no ɛfiri sɛ na Madagascar man no asane agye multi-party kabimamenkabi amanmuo no atom bio. ɔkɔɔ so dii ne dwuma sɛ amannyɔni ne nsɛmtwerɛni de kɔsi sɛ ɔwuiɛ wɔ afe mpem mmienu ne du-baako (2011) mu.

## Baabi a menyaa mmoa firiiɛ
Daniel Nii Laryea

**Daniel Nii Ayi Laryea** (born 11 Ɛbɔ 1987) yɛ Ghanani bɔɔlo ɔsɛntwamfoɔ a ɔka FIFA amanaman ɔsɛntwamfoɔ ho ɛfiri afe 2014. Ɔsan nso yɛ ɔsɛntwamfoɔ ɛwɔ Ghana Bɔɔlo Ekuo.

Wɔ wo Laryea wɔ Nkran ɛwɔ afe 1987. Ɔkɔɔ sukuu wɔ Accra Academy.

## Beaɛ a menyaa mmoa fii
Aisha Yesufu

Aisha Somtochukwu Yesufu (wɔwoo no wɔ Ɔpɛnimaa bosome a ɛtɔ so du mmienu wɔ afe apem ahankron ne aduoson mmiɛnsa mu) yɛ Nigerianii ɔbaa a ɔboa ma dwumadie bi kɔ so  ɛna ɔsane yɛ nnwuma pii. Ɔka ho na wɔtee #BringBackOurGirls anamɔtuo, a Boko Haramfoɔ bɛfaa  mmaa pii bɛyɛ ahanu a wɔwɔ ntoasoɔ wɔ Chibok, Nigeria wɔ Oforisuo bosome da a ɛtɔ so du nan wɔ mfeɛ mpem mmienu ne du nan mu. Ɔde ne ho hyɛɛ anamɔtuo bia wɔfrɛ no End SARS mu a wɔsɔre tiaa Nigeria Polisifoɔ a wɔde ɔhyɛ baa wɔnsoɔ.

## Abrabɔ ahyɛaseɛ ne nnwomasua
Wɔwoo Aisha Somtochukwu Yesufu wɔ Kano States na wɔtetee no wɔ hɔ, na ɛwɔ Agbede  a ɛwɔ Edo State. Ɔbɛbrɛɛ ɛnam sɛ ɔyɛ ɔbaa  wɔ mpɔtam a na  mmarima nkoa wɔ. Ɔkaa sɛ berɛ a na wadi mfeɛ du baako no, na ɔnni nnamfonom a wɔyɛ mmaa ɛfiri sɛ na wɔ nyinaa aware na ebi nso awu wɔn mmɔfra berɛ mu, ɛna berɛ a ɔdii mfeɛ aduonu nan s ɔwareeɛ no na  na ne nnamfonom pii noa yɛ mmerewa. Ɔse ɛnam na ɔpɛ nnwoma nti ɛboa no ne mmɔfra berɛ mu, ɛna akenkan nso boaa no hunuu sɛ " yɛwɔ wiase a ɛboro tokuro bi a na ɔnyini wɔm ɛna na ɔpɛ saa abrabɔ no". Ɔpɛɛ kwan wɔ Nigerian Defence Academy wɔ afe apem ahankron ne aduokron baako, nanso ɛnam sɛ na ɔyɛ ɔbaa nti wɔbɔɔ no san yɛ. Afei deɛɔkɔɔ Usmanu Danfodiyo suapɔn wɔ afe apem ahankron ne aduokron mmienu, nanso wɔtoo sukuu nom no, ɔkɔɔ Ahmadu Bello suapɔn kɔsuaa medicine. Yesufu firii Ahmadu Bello suapɔn berɛ a wɔsane too saa suapɔn nom biom, ɛnam sɛ wɔkuu okunini bi wɔ afe apem ahankron ne aduokron nan. Ɔwiee ne nnwomasua wɔ Bayero University Kano a ɔwiee ne degree wɔ microbiology mu.

## Abasobɔdeɛ
Na ɔka BBC mmaa ɔha wɔ mfeɛ mpem mmienu ne aduonu.Na Yesufu ka abibifoɔ mmaa ɔha a wɔdi mu wɔ New African koowa nkrataa mu wɔ mfeɛ mpem mmienu ne aduonu.

## N'abrabɔ ankasa
Yesufu waree ne kunu Aliu wɔ afe apem ahankron ne aduokron nnwɔtwe. Wɔm wɔ mma mmienu.

## Ntotoho
Dzifa Bampoh

**Dzifa Gbeho Bampoh** a wɔnim no wɔ abɛɛfo ntentan so sɛ Dzifa Bampoh yɛ Ghana nsɛntwerɛni, nkitahodienii ne obi a ɔwɔ abɛɛfo ntentan so. Seisei Dzifa ne Ɔsamufoɔ panin wɔ 3Fm ne TV3. Ɔdii mfeɛ du mmienu sɛ nsɛntwerɛni wɔ Multimedia Group Limited (Joy FM) ansa na ɔrekɔ yɛ panin wɔ Tullow Ghana sɛ ɔkasamafoɔ ne nhwehwɛmu tenetenefoɔ wɔ mfeɛ mpem mmienu ne du nson.

## Nnwuma
**Nsɛntwerɛnii**

Dzifa hyɛɛ ne nnwuma ase wɔ kasafidie so wɔ Ghana Broadcasting Corporation (GBC) firi afe apem ahankron ne aduokron nson dekɔ mfeɛ mpem mmienu ne num, a ɔyɛ kyeame ma "UniiQ Breakfast Drive" (mfeɛ mpem mmienu ne mmienu dekɔ mfeɛ mpem mmienu ne num) ne GTV mmabunu dwumadie, "Next Level" (firi mfeɛ mpem mmienu ne mmiɛnsa dekɔ mfeɛ mpem mmienu ne nan).

Ɔno akyire no ɔkɔɔ Multimedia Group Limited (Joy FM) firi mfeɛ mpem mmienu ne num dekɔ mfeɛ mpem mmienu ne du nson, a ɔdi dwuma pii wɔ  nsesamu wɔ mfeɛ mpem mmienu ne du mmiɛnsa dekɔ mfeɛ mpem mmienu ne du nson. Ɔkyeame ma kaseɛbɔ mpensenpensemu dwumadie"Newsnite" firi mfeɛ mpem mmienu ne nson dekɔ mfeɛ mpem mmienu ne du nson, abatoɔ dwumadie "Joint Caucus"  wɔ mfeɛ mpem mmienu ne du nsia ne efie nsɛnsɛm firi mfeɛ mpem mmienu ne nsia dekɔ mfeɛ mpem mmienu ne du mmienu. Dzifa dii Joy ahobanbɔ ano firi mfeɛ mpem mmienu ne du num dekɔ mfeɛ mpem mmienu ne du nson ɛna na ɔyɛ ɔtotoiɛ ma Ɔmanpanin firi mfeɛ mpem mmienu ne nsia dekɔ mfeɛ mpem mmienu ne nnwɔtwe.

Seisei Dzifa na ɔda 3Fm ne TV3 kaseɛbɔ nyinaa ano. Ɔdii kasafidie ne kasamfoni anim a ɔboa ma kaseɛbɔ bɔ ho nkyerɛkyerɛ ne ho ne nsɛm a ɛba dabiara. Ɔno ne kyeame ma "First Take"  kaseɛbɔ mpensenpensemu a wɔyɛ no wɔ 3Fm, nkitahodie soronko ne "Key Points"  ma TV3.

**Kasamafoɔ**

## .￼
Na Dzifa yɛ kasamafoɔ ne hwehwɛmu tenetenefoɔ ma Tullow Ghana firi mfeɛ mpem mmienu ne du nson dekɔ mfeɛ mpem mmienu ne aduonu  wɔ nkitahodie, abɛɛfo ntentan mu, ne nhwehwɛmu mu.

## Abasobɔdeɛ
Dzifa gyee mmaa abasobɔdeɛ-abɛɛfo ntentan wɔ mfeɛ mpem mmienu ne du nson, RTP abasobɔdeɛ wɔ mfeɛ mpem mmienu ne du nan ne mfeɛ mpem mmienu ne du baako sɛ "Newsnite Anchor", CIMG dwumadie wɔ mfeɛ mpem mmienu ne nson wɔ Joy kasafidie "Home Affairs" so ne mfeɛ mpem mmienu ne mmiɛnsa mmabunu dwumadie a ɛfa abɛɛfo ntentan ho ntamgyinafoɔ ma GTV "Next Level" so.

## Beaɛ a menyaa mmoa firiiɛ
Gizella Tetteh Agbotui

**Gizella Tetteh Agbotui**(wɔwoo no wɔ Obubuo bosome da a ɛtɔ so aduasa) yɛ ɔdansini wɔ Ghana na ɔsane yɛ amanyɔni. Ɔkɔpere wɔ mfeɛ mpem mmienu ne aduonu Ghana abatoɔ nom na ɔdii nkunim wɔ mmarahyɛbedwa akonnwa no so maa Awutu Senya West mpesoa so.

## Abrabɔ Ahyɛaseɛ ne nnwomasua
Wɔwoo no wɔ Obubuo bosome da a ɛtɔ so aduasa wɔ Cape Coast a ɛwɔ mfimfini mantam wɔ Ghana, Gizella Tetteh mmɔtafoa  adesua hyɛaseɛ firii afe apem ahankron ne aduoson num dekɔ afe apem ahankron ne aduowɔtwe baako wɔ University primary sukuu wɔ Cape Coast. Ɔkɔɔ Wesley Girls ntoasoɔ sukuu firi afe apem ahankron ne aduowɔtwe baako dekɔ afe apem ahankron ne aduowɔtwe nwɔtwe. Ɔnyaa BSc wɔ Environmental Design ne post graduate diploma wɔ Kwame Nkrumah University of Science and Technology (KNUST) firi afe apem ahankron ne aduokron dekɔ afe apem ahankron ne aduokron nson. Wɔ mfeɛ mpem mmienu ne nson mu no ɔnya MBA wɔ marketing wɔ University of Ghana Business sukuu, Legon.

## Amanyɔsɛm
Agbotui yɛ ekuoba wɔ kyineeɛ amanyɔkuo National Democratic congress mu. Wɔ Ɔpɛnimaa bosome wɔ mfeɛ mpem mmienu ne aduonu mu no, wɔyii no sɛ mmarahyɛbedwani ma Awutu Senya West mpesoa berɛ a ɔpere akonnwa no wɔ mfeɛ mpem mmienu ne aduonu Ghana abatoɔ wɔ kyineeɛ amanyɔkuo National Democratic congress ananmu na ɔdii nkunim. Ɔnyaa mma mpem aduasa mmienu, ahanson ne nnwɔtwe (32,708) a ɛgyina hɔ ma ɔhamu nkyekyɛmu aduonum baako akyirepɔ aduonum nnwɔtwe (52.58%) wɔ mma no nyinaa mu. Wɔyii no gyaa George Ansah a na ɔwɔ ɔsono amanyɔkuo New Partriotic Party mu, Edith Mansah Dzonyrah a ɔwɔ Ghana Union Movement mu ne Samuel Yawson a ɔno nso wɔ akokɔ amanyɔkuo convention people's party mu. Wɔnyaa mma ɔpepepem aduonu nkron, ahannwɔtwe aduasa mmienu, ahansia ne aduoson nnwɔtwe ne ɔha ne aduokron mmiɛnsa mma wɔ mma no nyinaa mu. Mma no ne ɔhamu nkyekyɛmu aduanan nson akyirepɔ num (47.05%) ɔhamu nkyekyɛmu baako akyirepɔ nson(1.07%) ne (0.30%) yɛ pɛ.

## Nnwuma
Owurayere Gizella Tetteh Agbotui yɛ Zella adansie adwumawura, a ɛyɛ adansie adwumakuo wɔ Ghana. Wayɛ saa adwuma yi bɛboro mfeɛ aduonu baako a wakoadare kɔ kwan asiesie, Wiemhyɛn gyinabea,(IAP) ne Certified Management Professional(PMP).

## N'abrabɔ ankasa
Agbotui nuabaa ne Hannah Tetteh a ɔsomm sɛ Awutu Senya West mpesoa mmarahyɛbedwanii ne ɔsoafoɔ a ɔhwɛ amanɔne nsɛm so. Waware Owura Agbotui Serlom a wɔwɔ mmabaa mmienu, Annalise Elikem Agbotui ne Arlene Emefa Agbotui.

## Ntotoho

Nkyekyεmu:Ghana mmrahyɛbadwafoɔ 2021-2025
Aba Andam

Professor **Aba A. Bentil Andam** (a wɔwoo no wɔ afe apem ahankron aduanan nwɔtwe mu [1948]) yɛ Ghanani a ne dwuma titirew a wɔdi ne particle physicist a na ɔyɛ panin paa a ɔda Ghana Academy of Arts and Sciences ano firi afe mpem mmienu ne du-nson mu (2017) de kɔ si – afe mpem mmienu ne du-nkron mu (2019). ɔno ne ɔbaa a ɔfiri ɔman Ghana mu a ɔyɛɛ physicist.

## Abrabɔ ahyɛaseɛ ne nwomasua
Aba A. Bentil Andam a wɔwoo no wɔ Ghana wɔ afe apem ahankron aduanan nwɔtwe mu (1948) wɔ kuro a wɔfrɛ no sɛ Ajumako Kokoben. ɔkɔɔ ne ntoasoɔ sukuu wɔ  Mfantsiman Senior High School. ɔgyee n'abɔdin krataa a ɛdi kan wɔ suapɔn a wɔfrɛ no sɛ University of Cape Coast a ɛwɔ ɔman Ghana mu wɔ afe apem ahankro aduosia nkron mu de kɔ si afe apem ahankron aduoson mmiensa mu (1969-197ɛ), a na ade titirew a na ɔsua ne physics ɛna afei nso na ɔsane nso sua biribi kakra fa nkontabuo nso ho (mathematics). Afei ɔkɔtoaa ne nwomasua no so wɔ Britain aborɔkyi man mu a ɛhɔ na ɔkɔnyaa n'abɔdin krataa a ɛtɔ so mmienu a wɔfrɛ no borɔfo kasa mu sɛ master's degree ɛfirii suapɔn a wɔfrɛ no sɛ University of Birmingham wɔ afe apem ahankron aduoson nsia mu de kɔ si afe apem ahankron aduoson nson mu (1976-1977) afei ɔtoaa so sua adeɛ gyee abɔdin krataa a wɔfrɛ no Ph.D ɛfirii Durham University wɔ afe apem ahankron aduoson nwɔtwe mu de kɔ si afe apem ahankron aduowɔtwe baako mu (1978-1981). Berɛ a na ɔregye nteteɛ wɔ  University of Cape Coast ɛne Durham University nyinaa mu no, na ɔno nkɔ ara ne ɔbaa a ɛyɛ physicist wɔ saa mmerɛ no mu.

## Adwumayɛ
Wɔ afe apem ahankron aduowɔtwe nsia mu no (1986) ɔbɛyɛɛ chartered physicist ɛna afei nso na ɔsane nso yɛ Institute of Physics kuoba amapa. sɛ wode n'abodin krataa ahodoɔ a wagye no wɔ abɔdeɛ mu nyansapɛ nwomasua mu no to nkyɛn a, na ɔsane nso te French kasa no a na ɔtumi ka no yie pa ara, ɛna na ɔsane nso wɔ abɔdin krataa ahodoɔ beberee wɔ French kasa no nkorabata ahodoɔ pii mu, a ɛbi mpo ne Diplome de Langue d’Alliance Francaise de Paris; the French Proficiency Certificate of Ghana Institute of Languages; and the Certificate of Translation, Alliance Francaise de Paris.
## Abɔdin ne Animuonyamhyɛ ahodoɔ
Ɔne nnwumakuo ahodoɔ pii na adi dwuma a ɛbinom ne; The World Innovation Foundation (ɛfiri afe mpem mmienu ne mmienu mu 2002), Ghana Academy of Arts and Sciences (ɛfiri afe mpem mmienu ne mmiensa mu 200ɛ), ɛna the Institute of Physics (ɛfiri afe mpem mmienu ne nan mu 2004). ɔno na na ɔyɛ panin paa a na ɔda Ghana Academy of Arts and Sciences kuo no ano (ɛfiri afe mpem mmienu ne du-nson mu 2017- de kɔ si ɛfiri afe mpem mmienu ne du-nkron mu 2019), ɔno ne ɔbaa a na ɔtɔ so mmienu a ɔbɛkuraa saa diberɛ yi mu.
## Awaresɛm
Aba A. Bentil Andam hokafoɔ a ɔwaree no ne Professor Kwesi Akwansah Andam a na ɔno nso yɛ Civil Engineer, afei nso na ɔsane nso yɛ nwomanimfoɔ a woayɛ suapɔn Vice Chancellor mpo pɛn. wɔwoo mma nan.
## Ntotoho


Nkyekyεmu:Ganafoɔ
Gladys Casley-Hayford

**Gladys May Casely-Hayford** a wɔtaa frɛ no Awuah Laluah(Kɔtɔnimaa bosome da a ɛtɔ so du baako wɔ afe apem ahankron ne nan mu dekɔ ahinime bosome wɔ afe apem ahankron ne aduonum mu) yɛ obi a wɔwoo no wɔ sika mpoano na ɔyɛ Sierra Leone ɔtwerɛfoɔ. Wagye no atom sɛ ɔnone ɔtwerɛfoɔ a ɔdikan twerɛɛ wɔ krio kasa mu.

## Abrabɔ ahyɛaseɛ ne nwomasua
Wɔwoo Gladys too Casely-Hayford abusua a ɛwɔ Axim, Gold Coast wɔ kɔtonimaa bosome da a ɛtɔ so du baako wɔ afe apem ahankron ne nan mu. Wɔ ne mmɔfra berɛ mu no na wɔfrɛ no Acquah Laluah, na nnwoma akenkan ho paa, na ɔdii mfeɛ nson na ɔsɛe  Charles Kingsley. Na ɔtumi to dwom, sa, na ɔtwerɛ anwonsɛm wɔ ne mmɔfra berɛ mu. Ɛnam ne nteteeɛ pa mu no nti na ɔtumi ka borɔfa kasa, creole ne Fante kasa yie(a ɛyɛ ne papa kasa). Ɔkɔɔ ne mmɔtafowa ne ne ntoasoɔ sukuu wɔ Gold Coast nanso ɛnam n'apomuden nsɛm nti wɔde no kɔɔ England na ɔkɔɔ sukuu wɔ Europe, a Penrhos College,Colwyn Bay a ɛwɔ wales ka ho, na ɔne nnwomkuo bi a wɔfrɛ no Berlin Jazz  tuu kwan sɛ obi a ɔsa. Ɔsane kɔɔ US nso. Ɛnam sɛ na nnoɔma nkɔ yie mma no wɔ afe apem ahankron ne aduasa mmienu nti no, na ɛwɔ sɛ ɔba fie. Ɔbaa abibiman mu no, ɔkyerɛɛ adeɛ wɔ Girls Vocational sukuu a na ɛwɔ Freetown, Sierra Leone, a na ɔmaame Adelaide Casely-Hayford na ɛda ano.

## N'abrabɔ ne adwuma
Acquah Laluah waree Arthur Hunter. Wɔ sukuu mu no ɔkyerɛɛ abibirem anansesɛm ne kasadwini. Na ɔnim n'abibirem ho nsɛnsɛm nti,ɔdii anwonsɛm da a 'Rejoice' ne "Nativity" ka ho. Ɛwɔm sɛ ɛnnyɛ n'anwonsɛm no nyinaa na wɔdaa no adi maa amansan hunuui wɔ ne pɛn so,  ɛnyɛ n'anwonsɛm no nyinaa na wɔboa ano wɔ afe apem ahankron ne aduosia mu. Anwonsɛm bi te sɛ "Nativity" wɔ afe apem ahankron ne aduonu nson, "The Serving Girl' wɔ afe apem ahankron ne aduanan baako ne "creation" wɔ afe apem ahankron ne aduonu nsia,  na wɔkabom; atwerɛfoɔ a wɔfiri Harlem Renaissance anigyee n'adwuma no ho.

## Ne wuo
Gladys Casely Hayford tenaa Freetown, Sierra Leone pii wɔ n'asetena mu. Ɔtu kɔɔ Nkran beaɛ a ne papa abusuafoɔ te, ɛna ɛhɔ na ɔnyaa blackwater Fever a ɔwui wɔ afe apem ahankron ne aduonum.

## Adwuma

* *Take'Um So*, wɔ afe apem ahankron ne aduanan nnwɔtwe (1948)(anwonsɛm)

## Beaɛ a menyaa mmoa firiiɛ
Leila Zerrougui

**Leila Zerrougui** (wɔwoo no wɔ afe apem ahankron ne aduonum nsia) yɛ Algeriani a wako adare wɔ  nnipa faahodie ho nsɛm mu. Ɔsomm maa UN sɛ ntamgyinafoɔ twerɛtwerɛfoɔ ne tetenani ma United Nations Stabilization Mission wɔ Democratic Republic of the Congo (MONUSCO) firi ɔpɛpɔn bosome nom wɔ mfeɛ mpem mmienu ne du nnwɔtwe nom.

## Abrabɔ Ahyɛaseɛ ne nwomasua
Wɔwoo Zerrougui wɔ Souk Ahras. Ɔwiee sukuu wɔ L'Ecole Nationale d'Administration(Algiers) wɔ afe apem ahankron ne aduowɔtwe. Ɛfiri afe apem ahankron ne aduokron mmiɛnsa mu no, na wakuru diberɛ pii wɔ nnwomasua wɔ Algeria mmara sukuu mu, ɛna na ɔyɛ ɔkukuni wɔ L'Ecole Supérieure de la Magistrature(Algiers). Wada nnoɔma pii adi wɔ asoeɛ a ɛhwɛ nnipa faahodie ho nsɛnsɛm ho.

## Nnwuma
Firi Ɛbɔ bosome wɔ mfeɛ mpem mmienu ne du mmienu dekɔ  kɔtɔnimaa bosome wɔ mfeɛ mpem mmienu ne du nson mu no, ɔbɛyɛɛ ntamgyinafoɔ twerɛtwerɛfoɔ maa mmɔfra ne asraafoɔ ho nsɛnsɛm. Wɔ wie mu no, ɔsomm sɛ ankorankorɛ a ɔhwɛ ma nnipa ani da hɔ na ɔma obiara hunu ne kwan yie na ɔbɔ mmarima ne mmaa a asraafoɔ nkɔkwasɛm no nya nsunsuansoɔ wɔn so.

Na ɔyɛ kuoba wɔ adwumayɛkuo bi mu wɔ Arbitrary Detention mu wɔ United Nations nnipa faahodie ase firi mfeɛ mpem mmienu ne baako mu, na ɔsomm sɛ working Group-Rapporteur kasamafoɔ firi mfeɛ mpem mmienu ne mmiɛnsa kɔpem Kɔtɔnimaa bosome wɔ mfeɛ mpem mmienu ne nnwɔtwe mu. Ɛnam saa mu nti, ɔyɛɛ adwuma kyɛɛ wɔ Algeria beaɛ a wɔbu atɛn ɛna wɔ mfeɛ mpem mmienu mu no, wɔyii no sɛ Algeria kɔɔto baatan.

Ɔsomm sɛ ɔtɛmmuafoɔ a wɔbu mmɔfra a wɔnnii mfeɛ du nnwɔtwe atɛn ne ɔtɛmmuafoɔ ma ntɛm ara  atɛmmuo firi afe apem ahankron ne aduowɔtwe dekɔ afe apem ahankron ne aduowɔtwe nsia, na firi afe apem ahankron ne aduowɔtwe nsia dekɔ afe apem ahankron ne aduokron nson mu no na ɔyɛ ɔtɛmmuafoɔ ma mente me ho ase kɔɔto. Firi afe apem ahankron ne aduokron nnwɔtwe dekɔ mfeɛ mpem mmienu mu no, ɔsomm sɛ ɔfotufoɔ ma ɔsoafoɔ a ɔhwɛ atɛntenenee so, ɛfiri mfeɛ mpem mmienu dekɔ mfeɛ mpem mmienu ne nnwɔtwe mu no na ɔyɛ ɔfotufoɔ ma Algeria manpanin. Ɔsane nso ne Algeria aban yɛɛ nnwuma pii wɔ ne diberɛ mu na ɔka Algeria National Commission on the Reform of the Judiciary.

Berɛ a wɔyii no sɛ ntamgyinafoɔ wɔ mfeɛ mpem mmienu ne mmienu mu no,na ɔyɛ ɔtwerɛtwerɛfoɔ abɛdiakyire ne nea ɔda United Nations Stabilization Mission wɔ Democratic Republic of the Congo (MONUSCO)abɛdiakyire, ɛhɔ na ɛfiri mfeɛ mpem mmienu ne nnwɔtwe mu no, ɔbɛdaa ekuo bi a wɔn botaeɛ ne sɛ wɔbɛboa akentene nnoɔma a ɛwɔ mmara mu na wabɔ wɔn  a wɔnka wɔn ho no ban. Wɔ mfeɛ mpem mmienu ne du mmiɛnsa mu no Abdallah Wafy bɛdii n'adeɛ.

## Ntotoho
Pearl Nkrumah

**Pearl Nkrumah** (wɔwoo no wɔ afe apem ahankron ne aduowɔtwe mu) yɛ Ghana sikakorabea dwumayɛni,ɔyɛ nnwuma pii, mmaranimnii ne corporate Executive, a ɔno na ɔtenetene Access sikakorabea a ɛwɔ Ghana Plc, ɔhyɛɛ aseɛ ɔgyefoɔ bosome wɔ mfeɛ mpem mmienu ne aduonu mmienu no. Ɔyɛ ɔbaa a ɔdikan a ɔresom wɔ saa diberɛ nom, firi berɛ a wɔdii saa sikakorabea no wɔ mfeɛ mpem mmienu ne nkron mu.

## Ne ho nsɛm ne nwomasua
Wɔwoo Nkrumah wɔ Ghana wɔ afe apem ahankron ne aduowɔtwe mu.Ɔkɔɔ mmɔtofoa ne ntoasoɔ sukuu,ansa na wɔde no kɔɔ aban suapɔn a ɛso paa wɔ ɔman nom a wɔfrɛ no University of Ghana. Ɔwiee sukuu wɔ bakyela degree of Science wɔ Business Administration mu. Ne degree a ɛtɔ so mmienu, wɔ Master of Business Administration mu no nso ɔnya firii saa suapɔn korɔ noa mu. Ɔsane nso kura bakyela of Law degree,a Ghana Institute of Management and Public Administration no bɔɔ no abaso.

## Nnwuma
Ɔyɛɛ ne sikakorabea adwuma ase wɔ mfeɛ mpem mmienu ne nan mu,sɛ obi a ɔgye sika wɔ Standard Chattered Ghana. Wɔ mfeɛ pii akyire no wɔmaa no asɛdeɛ pii, a ɔbɛyɛɛ abɛdiakyire a ɔtoto sikakorabea ho nsɛm ɛna ɛno akyire no nso ɔbɛyɛɛ nnwumakuo pii totoiɛfoɔ. Wɔ mfeɛ mpem mmienu ne du mmienu mu berɛ a ɔrebɛnya mfeɛ nkron wɔ Standard Chattered Ghana no, ɔfirii hɔ na Stanbic sikakorabea a ɛwɔ Ghana bɛfaa no.

Wɔ Stanbic sikakorabea a ɛwɔ Ghana nso, Nkrumah guuso kɔɔ soro wɔ n'anim, firi obi a ɔtoto nsɛm wɔɔ nkitahodie mu wɔ sikakorabea dekɔ da nnwumakuo foforɔ pii ano, na ɔda SME banking ano. Berɛ a ɔfirii Stanbic no na ɔda dwadie kɛseɛ ano, a na ɔhwɛ wɔn a wɔtɔ nnoɔma so, beaɛ wɔde sika to, wɔn a wɔne wɔn bom di nkitaho. Wɔbɔɔ no abaso sɛ wɔde mmabunu sikasie baa Stanbic sikakorabea a ɛwɔ Ghana," adeɛ a ɛbɛboa  mmabunu nso de sika asie"

## Nnoɔma ahodoɔ bi a wɔma no yɛɛ
Wɔ ne diberɛ mu  sɛ executive Director wɔ Access Bank Ghana no, Pearl Nkrumah bɛtenaa Board of directors na ɔka kuo a wɔtoto nnoɔma yie wɔ sikakorabea hɔ.

## Ntotoho
Jessica Opare-Saforo

**Jessica Opare Saforo**(wɔwoo no Oforisuo bosome da a ɛtɔ so aduonu nkron wɔ afe apem ahankron ne aduowɔtwe baako) yɛ Ghana Nsɛntwerɛni, Kasamfoni ne obi a ɔdi dwuma wɔ kasafidie so na ɔsane yɛ nnwuma pii. Biom, ɔno na ɔdi anim ma wɔde Transformation with Jess a ɛyɛ adeɛ a ɛdikan a  ɛma nipa so te wɔ Ghana wɔ kasamfoni so. Ɔno ne The Voice Ova Company a ɛyɛ dwumakuo a ɛboa nnipa a ɛwɔ adom akyɛdeɛ wɔ nne mu di yie nyinaa Kɔfabaeɛ.

## Nnwomasua
Saforo kɔɔ ne ntoasoɔ sukuu wɔ Akosombo ntoasoɔ sukuu  na ɔnyaa ne Bakyela degree wɔ Art mu firii University of Ghana,Legon a Ɔsuaa Economics ne Psychology.

## Nnwuma
Saforo yɛɛ adwuma wɔ kasafidie so bɛyɛ mfeɛ aduonu ɛna kasamfoni so bɛyɛ mfeɛ du nsia ɛno nti na ɔyɛ nsɛntwerɛni a wakyɛ wɔ nsɛntwerɛ adwuma mu. Ɔhyɛɛ aseɛ sɛ nsɛntwerɛni wɔ Vibe kasafidie so wɔ mfeɛ mpem mmienu ɛna wɔ mfeɛ mpem mmienu ne nan mu ɔkɔɔ Choice Fm. Ɛno akyire no ɔkɔɔ Citi FM wɔ mfeɛ mpem mmienu ne num mu a ɛbɛyɛɛ tetenani maa Citi Drive ɛna ɛno akyire no ɛbɛyɛɛ Brunch wɔ Citi ɛna Traffic Avenue. Na ɔno na ɔdi anima wɔde Celebrity Fanzone ba wɔ GH One kasamfoni so, celebrity a woanya abasobɔdeɛ ne wɔn abrabɔ ho nsɛm nanso seisei deɛ ɔdi dwuma bi te sɛ Sister sister, mmaa nkitahodie wɔ wɔn awareɛ mu. Ɔbɛyɛɛ adwuma sɛ ɔtotoiɛfoɔ wɔ Citi  97.3 Fm ne Citi kasamfoni so, kasamfoni ne kasafidie yi mmienu yɛ adeɛ a agye din wɔ Ghana.

GhanaWeekend de too dwa sɛ Jessica agyae adwuma yɛ wɔ Citi kasafidie ne kasamfoni no so wɔ ɔpɛpɔn bosome da a ɛtɔ so aduonu nnwɔtwe wɔ mfeɛ mpem mmienu ne aduonu mmienu. Ɔda dwumadie ahodoɔ pii wɔ abɛɛfo ntentan so,'Brunch in the citi', 'sex in the Citi,' 'sister sister', 'upside Down' ne Traffic Avenue'(a na wɔfrɛ no 'Citi Drive') a na ɛyɛ adeɛ a wɔyɛ no awia berɛ.

## Abasobɔdeɛ
Abasodeɛ bi a ɔnyaeɛ nie.

## Beaɛ a menyaa mmoa firiiɛ
Edith Eduviere

**Edith Eduviere ** (wɔ woo no 18 June 1986) yɛ Nigeriani baa bɔɔlobɔni a osii akan sɛ nea ogyina mfinmfin.

Na ɔka bɔɔlobɔkuo a ɛde Nigeria women's football team a esii akan wɔ 2008 Summer Olympics no ho . 

## Ntotoho
Ajuma Ameh-Otache

**Ajuma Ameh-Otache** (1 December 1984 &ndash; 10 November 2018) yɛ kane Nigeriani bɔɔlobɔni a na osi akan wɔ mfinmfin. Na ɔka bɔɔlobɔkuo a ɛde Nigeria women's football team a esii akan wɔ 2004 Summer Olympics no ho. Osii akan maa bɔɔlobɔkuo a ɛde Pelican Stars .

Ameh-Otache wui wɔ November da  ɛtɔ so, afe 2018 mu wɔ bre a na w'adi mfie 33; Nea ɛkɔfaa owuo no bae yɛ nea obiara ntee ho asɛm.

## Ntotoho